**Naziv: DJEČJI VRTIĆ „ORKULICE“**

**Broj RKP-a: 35255 Razina: 21 Proračunski korisnik JLPRS**

**Matični broja: 01677594 Razdjel: 000 Nema razdjela**

**OIB: 96636983434 Šifra djelatn: 8510 Predškolsko obrazovanje**

**Sjedište: 23281 SALI Šifra Županije: 379 Općina Sali**

**Adresa: Sali III 20 Razdoblje: od 01.01.2021. do 31.12.2021.**

**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 31. PROSINCA 2021. GODINE**

Početkom 2003. godine Općina Sali je osnovala Dječji vrtić „Orkulice“ sa sjedištem u Salima. Zapošljava četiri odgojiteljice na neodređeno vrijeme sa punim radnim vremenom i jednu pripravnicu. Tijekom godine, uglavnom zbog trenutne situacije sa Covidom, još pet djelatnica je radilo na određeno vrijeme kao zamjene, a zbog korištenja bolovanja stalnozaposlenih djelatnica. Manjim dijelom se financira naplatom obavljanja poslova vlastite djelatnosti, a najvećim dijelom financiranjem rashoda poslovanja od strane osnivača Općine Sali. Proračunski korisnik obavlja djelatnost predškolskog odgoja i nije obveznik PDV-a.

Izvještaji o prihodima i rashodima, primicima i izdacima iskazani su za razdoblje od 01. siječnja do 31. prosinca 2021. godine, a dobiveni su iz Glavne knjige proračunskog korisnika izrađene u programu Synesis.

Poslovanje Dječjeg vrtića „Orkulice“ obavlja se preko vlastitih računa, otvorenih u OTP banci, IBAN:1224070001100124755 i Erste banci, IBAN:1024020061100886798.

**Zakonodavni okvir**

* Zakon o proračunu (NN 87/08, 136/12 i 15/15)
* Pravilnik o financijskom izvještavanju u proračunskom računovodstvu (NN 3/15, 93/15, 135/15, 2/17, 38/17, 112/18, 126/19, 145/20 i 32/21)

**Bilješke uz Izvještaj o prihodima i rashodima, primicima i izdacima:**

U 2021. godini Dječji vrtić „Orkulice“ je ostvario 734.888 kunu prihoda poslovanja, što je za 23,5% više od protekle godine. Povećanje se najvećim dijelom odnosi na uplatu sredstava od HZZ-a za rad pripravnice koji će biti utrošeni tijekom 2022. godine.

Bilješka 1.

AOP 055 – Tekuće pomoći proračunu iz drugih proračuna

Od Ministarstva Znanosti i obrazovanja primljena su namjenska sredstva za sufinanciranje javnih potreba u dječjim vrtićima, a za program predškole u iznosu od 800 kuna.

Bilješka 2.

AOP – 070 Tekuće pomoći temeljem prijenosa EU sredstava

Primljena sredstva odnose se na uplatu HZZ-a kao dodijeljenu državnu potporu za sufinanciranje zapošljavanja za stjecanje prvog radnog iskustva-pripravništva. Dodijeljena potpora je sufinancirana sredstvima Europske unije iz Europskog socijalnog fonda.

Bilješka 3.

AOP 122 – Prihodi od pruženih usluga

Dječji vrtić “Orkulice“ u 2021. godini je ostvario prihode od obavljanja vlastite djelatnosti, u iznosu od 95.040 kuna, što je za 20% više u odnosu na proteklu godinu, a čini 13% ukupnih prihoda poslovanja.

Bilješka 4.

AOP 130 – Prihodi iz nadležnog proračuna za financiranje rashoda poslovanja

Općina Sali, kao osnivač Dječjeg vrtića „Orkulice“ financira rashode za zaposlene i uslugu čišćenja prostorija vrtića. Iz proračuna Općine Sali za financiranje rashoda poslovanja vrtića, u 2021. godini je uplaćeno 558.898 kuna, što je za 10% više od protekle godine. Od uplaćenog iznosa 96% otpada na financiranje plaća zaposlenica, 2% na ostale rashode za zaposlene, te 2% na troškove čišćenje prostorija vrtića.

Bilješka 5.

AOP 147 – Rashodi za zaposlene

Uvećani su u odnosu na proteklu godinu za 20%, čine 87% ukupnih rashoda poslovanja, a iznose 593.485 kuna. Čine ih plaće za redovan rad zaposlenica, doprinosi iz i doprinosi na plaću, porez, prirez, te ostali rashodi za zaposlene. Na dan predaje ovog izvještaja sve obveze za zaposlene su podmirene.

Bilješka 6.

AOP 158 – Materijalni rashodi

Umanjeni su u odnosu na proteklu godinu za 12%, čine 12% ukupnih rashoda poslovanja, a iznose 84.322 kune. U strukturi materijalnih rashoda sadržane su naknade troškova zaposlenima sa 19%, rashodi za materijal i energiju 54 % i rashodi za usluge 27 %.

* naknade troškova zaposlenima iznose 15.578 kuna. 94% naknada troškova zaposlenima se odnosi na isplate novčanih naknada za troškove prijevoza na posao i s posla prema stvarnim troškovima javnog prijevoza, a preostalih 6% na stručno usavršavanje, seminare i naknadu za korištenje privatnog automobila u službene svrhe.
* Rashodi za materijal i energiju iznose 45.774 kuna, a čine ih uredski materijal i ostali materijalni rashodi (39%), namirnice (57%), te sitni inventar i radna odjeća i obuća (4%).
* Rashodi za usluge iznose 22.851 kuna, a sastoje se od usluga telefona (41%), Intelektualnih i osobnih usluga (52%), te računalnih i ostalih usluga (7%). Intelektualne i osobne usluge iznose 11.852 kuna, a odnose se na uslugu čišćenja prostorija vrtića, financiranu iz nadležnog proračuna.

Bilješka 7.

AOP 191 – Financijski rashodi

Odnose se na naknade banaka i bankarske usluge OTP banke i Erate banke. Iznose 3.134 kune.

Bilješka 8.

AOP 357 – Rashodi za nabavu proizvedene dugotrajne imovine

Nabavljena je nova uredska oprema, odnosno novo računalo sa računalnom opremom u iznosu od 6.861 kunu, te je evidentirana kao proizvedena dugotrajna nefinancijska imovina.

Bilješka 9.

AOP 638 - Višak prihoda i primitaka raspoloživ u sljedećem razdoblju

Rezultat poslovanja za 2021. godinu od 47.086 kuna viška prihoda i primitaka proizlazi iz razlike ukupnih prihoda poslovanja u iznosu od 734.888 kuna, ukupnih rashoda poslovanja u iznosu od 680.941 kuna, te ukupnih rashoda za nabavu nefinancijske imovine od 6.861 kune. Prenesenim manjkom prihoda poslovanja od 27.788 kuna konačni rezultat iznosi 19.298 kuna viška prihoda i primitaka. Rezultat razvrstan prema aktivnostima je prikazan u Bilješci br.17.

**Bilješke uz obrazac Bilanca na dan 31.12.2021. godine**

U obrascu Bilanca stanja na dan 31.12.2021. godine, koji predstavlja vrijednosno iskazani pregled imovine, obveza i vlastitih izvora, ne postoje ugovorni odnosi koji uz ispunjenje određenih uvjeta mogu postati obveza ili imovina, te ne postoje nikakva dana ili dobivena jamstva, založna prava ili drugi instrumenti osiguranja plaćanja. Sadržaj evidencije sudskih sporova nije prikazan jer se ne vode nikakvi sudski sporovi.

Bilješka 10.

AOP 002 - Nefinancijska imovina

Duže vremensko razdoblje nije bilo nabave dugotrajne imovine, te je imovina velikim dijelom već otpisana. Provedenim ispravkom vrijednosti u 2021. godini ona je umanjena za svega 2.822 kune, pa nabava novog računala i računalne opreme u odnosu na proteklu godinu čini značajno povećanje imovine od 143%.

Bilješka 11.

AOP 064 – Novac u banci i blagajni

Stanje novčanih sredstava na dan 31.12.2021. godine iskazano na ovom AOP-u odnosi se na novac na računima banaka, i to:

OTP banka IBAN: 1224070001100124755 1.591,81 kuna

Erste banka IBAN: 1024020061100886798 69.256,54 kune

Usklađeni su s bankovnim izvodima. Iznos od 37.160,41 kuna odnosi se na uplaćena sredstava od HZZ-a za rad pripravnice koji će biti utrošeni tijekom 2022. godine.

Bilješka 12.

AOP 081 – Ostala potraživanja

Odnose se na potraživanje naknade za bolovanje od HZZO-a za djelatnicu koja je na bolovanju na teret Fonda za studeni i prosinac 2021. godine.

Bilješka 13.

AOP 141 – Potraživanje za prihode poslovanja

Odnosi se na potraživanje od Općine Sali s osnove sufinanciranja roditelja za smještaj djece u vrtiću. Cjelokupni iznos iskazan na ovom AOP-u odnosi se na naknadu za pruženu uslugu u travnju i prosincu 2021. godine, a cjelokupni iznos je naplaćen u siječnju 2022. godine. Potraživanja su umanjena u odnosu na početak godine za 30% zbog redovitijeg podmirenja potraživanja.

Bilješka 14.

AOP 158 - Ispravak vrijednosti potraživanja

Sukladno članku 37.a Pravilnika o izmjenama i dopunama Pravilnika o proračunskom računovodstvu nije proveden ispravak vrijednosti potraživanja jer nema kašnjenja u naplati preko godine dana, kao ni dužnika nad kojim je pokrenut stečajni ili likvidacijski postupak.

Bilješka 15.

AOP 170 – Obveze

Ukupne obveze iznose 57.936 kuna. Uvećane su u odnosu na proteklu godinu za 25%. 91,5% obveza čine obveze za zaposlene, 8% obveza čine obveze za materijalne rashode, te 0,5% obveze za financijske rashode. Sve obveze spadaju u nedospjele, te su podmirene u siječnju 2022. godine. Povećanje obveza u odnosu na proteklu godinu najvećim dijelom je nastalo zbog zapošljavanja djelatnica na zamjenama, a s time i većih isplata ostalih rashoda za zaposlene i većih naknada troškova zaposlenima. Knjigovodstvena evidencija Porezne uprave za plaćene poreze i doprinose je usklađena je sa evidencijom glavne knjige vrtića na dan 31.12.2021. godine, te nisu utvrđene nikakve razlike.

Bilješka 16.

AOP 232 – Vlastiti izvori i ispravak vlastitih izvora

Odnose se na Izvore vlasništva iz proračuna za nefinancijsku imovinu, te bilježe porast od 143% u odnosu na početak godine. Veliko povećanje odnosi se na evidentiranje malog ispravka vrijednosti starije i već otpisane opreme u odnosu na evidentiranu novu nabavu računala i računalne opreme. Razlog smanjenog ulaganja u novu imovinu je izgradnja novog dječjeg vrtića.

Bilješka 17.

AOP 239 – Višak/manjak prihoda

U 2021. godini je evidentiran višak prihoda i primitaka u iznosu od 47.086,44 kune, odnosno 53.947,45 kuna viška prihoda poslovanja i 6.861,01 manjka prihoda od nefinancijske imovine. Zajedno sa prenesenim manjkom prihoda poslovanja od 27.787,99 kuna čini 26.159,46 kuna viška prihoda poslovanja i 6.861,01 kuna manjka prihoda od nefinancijske imovine, odnosno 19.298,45 kuna viška prihoda i primitaka raspoloživog u sljedećem razdoblju.

Korekcija rezultata propisana čl. 82. pravilnika o proračunskom računovodstvu nije provedena jer nije evidentiran primitak sredstava kapitalnih prijenosa za financiranje nabave nove nefinancijske imovine.

***Prikaz***

|  |  |  |  |
| --- | --- | --- | --- |
| **opis** | **prihodi poslovanja** | **prihodi od nefinancijske imovine** | **ukupno** |
| Rezultat poslovanja-preneseni 31.12.2021. | -27.787,99 |  |  |
| Odluka o rasporedu rezultata u 2020. godini | - | - |  |
| ***Manjak prihoda – preneseni*** | ***-27.787,99*** | ***-*** | -27.787,99 |
|  |  |  |  |
| višak prihoda ostvaren u 2021. | +53.947,45 |  |  |
| manjak prihoda ostvaren u 2021. |  | -6.861,01 |  |
| ***Rezultat prije korekcije*** | ***26.159,46*** | ***-6.861,01*** | ***+19.298,45*** |
| 1. korekcija (konto 6332 i 67121) | - | - |  |
| 2. korekcija | - | - |  |
| 3. korekcija | - | - |  |
| **Višak prihoda poslovanja 31.12.2021.****-za prijenos u sljedeće razdoblje** | **+26.159,46** |  |  |
| **Manjak prihoda od nefinanc. Imov.31.12.2021.****-za prijenos u sljedeće razdoblje** |  | **-6.861,01** | **-19.298,45** |

**Bilješke uz obrazac RAS-funkcijski**

Bilješka 18.

AOP 112 – Predškolsko obrazovanje

Ukupni rashodi Dječjeg vrtića „Orkulice“ odnose se isključivo na funkciju 0911-Predškolsko obrazovanje.

**Bilješke uz obrazac Obveze**

Bilješka 19.

AOP 038 – Stanje obveza na kraju izvještajnog razdoblja

Ukupne obveze na kraju 2021. godine iznose 57.936 kuna. Cjelokupni iznos obveza spada u nedospjele obveze, te su sve podmirene u siječnju 2022. godine.

U Salima, 31.01.2022. godine

Osoba za kontaktiranje: Jelena Grbin

Telefon za kontakt: 023377042

Osoba koja je izradila financijske izvještaje: Jelena Grbin

Ravnateljica: Šimica Kalcina